LIETUVOS RESPUBLIKOS ŽEMĖS ŪKIO

MINISTRAS

ĮSAKYMAS

DĖL ŽEMĖS ŪKIO MINISTRO 2007 M. GRUODŽIO 12 D. ĮSAKYMO NR. 3D-549

„DĖL VIETOS PLĖTROS STRATEGIJŲ, ĮGYVENDINAMŲ PAGAL LIETUVOS KAIMO PLĖTROS 2007–2013 METŲ PROGRAMOS KRYPTIES „LEADER METODO ĮGYVENDINIMAS“ PRIEMONĘ „VIETOS PLĖTROS STRATEGIJŲ ĮGYVENDINIMAS“, ATRANKOS TAISYKLIŲ PATVIRTINIMO“ PAKEITIMO

2015 m. kovo 6 d. Nr. 3D-141

Vilnius

P a k e i č i u Vietos plėtros strategijų, įgyvendinamų pagal Lietuvos kaimo plėtros 2007 –2013 metų programos krypties „LEADER metodo įgyvendinimas“ priemonę „Vietos plėtros strategijų įgyvendinimas“, atrankos taisykles, patvirtintas Lietuvos Respublikos žemės ūkio ministro 2007 m. gruodžio 12 d. įsakymu Nr. 3D-549 „Dėl vietos plėtros strategijų, įgyvendinamų pagal Lietuvos kaimo plėtros 2007–2013 metų programos krypties „LEADER metodo įgyvendinimas“ priemonę „Vietos plėtros strategijų įgyvendinimas“, atrankos taisyklių patvirtinimo“:

1. Pakeičiu 92.2 papunktį ir jį išdėstau taip:

„92.2. popierinius ir elektroninius leidinius (knygas, plakatus, lankstinukus, informacinius biuletenius, skrajutes), šioms priemonėms skiriant ne daugiau kaip 25 proc. (dvidešimt penki procentai) strategijos viešinimui numatytų lėšų; garso bei vaizdo ir reklaminę medžiagą, šioms priemonėms skiriant ne daugiau kaip 50 proc. (penkiasdešimt procentų) strategijos viešinimui numatytų lėšų;“.

2. Pakeičiu 92.3 papunktį ir jį išdėstau taip:

„92.3. informavimą spaudoje, per televiziją ir radijo kanalais;“.

Žemės ūkio ministrė	Virginija Baltraitienė